**Гом урок 7 къласы.**

 **Темæ:** «Нæмыг куы атæхы, уæд фыццаг мады зæрдæйы сæмбæлы» Джыгкайты Шамил «Мад»-мæ гæсгæ.

 Мады фæдзæхст – ныфсдæттæг.

**Нысан:**

1. Джыгкайты Шамилы цардвæндагыл скъоладзауты лæмбынæгдæр базонгæ кæнын.
2. Скъоладзаутæм хъомыл кæнын адæймаджы ном хъахъхъæнын, кадимæ йæ хæссын, хъомыл кæнын лæгдзинады æнкъарæнтæ.
3. Скъоладзаутæн гуырын кæнын уарзондзинад Фыдыбæстæмæ, ныййарæг мадмæ.

Æххуысгæнæн ресурстæ æмæ техникон фæрæзтæ: компьютер,презентаци,чингуытæ, цæстуынгæ æрмæг, компьютерон презентации, проектор.

**Урочы цыд.**

**I/Бацæттæгæнæн рæстæг.**

**1.Мотивацион уавæр.**

Барастырмæ балцы цæуын,

Мæ фæллад ысуадздзынæн нæууыл.

Нæ хъæуы мæ фæдыл кæуын,

Кæуинаг мæ цард уыд уæлæуыл.

**Зæгъут-ма куыд бамбæрстат ацы ныхæстæ æмæ цæуыл дзурæг сты?**

Скъоладзаутæ дзуапп дæттынц (мæлæтæй йæ нæ бахъахъхъæдтам, махæн уайдзæф, хиуыл æрхудын…).

 2. Кæй нæ бахъахъхъæдтам мæлæтæй? (Джыгкайты Шамилы).

3.Скъоладзау бацæттæ кодта Джыгкайты Шамилы цардвæндаджы тыххæй презентаци.

**2**. **Зонындзинæдты актуализации.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Тестытæ.**

1.Джыгкайты Шамил райгуырд: /1б./

а/Дзомагъы æ/Ганисы

б/Заманхъулы в/ Сындзыхъæуы

2. Шамил уыд: /3 бал/

а/фыссæг, поэт æ/профессор, æхсæнадон архайæг

б/тæлмацгæнæг в/ дипломат

3.Драмон уацмыстæ ныффыста:/2 бал/

а/ иу æ/ дыууæ б/ æртæ в/ цыппар

4.Ныффыста:3б

а/ «Солдат» æ/»12 дзырды»

б/»Цомахъ» в/ 8 къласы ирон хрестоматийы чиныг

5.Поэт фыста: /3 бал/

а/царды хивæнд æмæ хин миты ныхмæ

æ/йæ райгуырæн бæстæйы тыххæй

б/ныййарæг мадæн стыр аргъ кодта

г/колхозы царды тыххæй .

**Æдыппæт:12 бал.**

 «5» -11-12б.

«4» -8-10б

«3»-6-7б

«2»-<5б

**Скъоладзаутæ бæрæг кæнынц раст дзуапп радтой, уый экранмæгæсгæ.**

**II/ Урочы темæйыл куыст.**

 **1.** Шамил царды рæсугъддзинæдтæй сæ иу хуыдта сылгоймагы. Йе 'мдзæвгæты нæ бавгъау кодта йæ зæрдæйы уæлмонц æнкъарæнтæй уый схайджын кæнын («Сылгоймаг»).

 Хоны йæ æрдзы фидыц, бары йæ дидинæгимæ «(Фæззыгон дидинæг»).

 Стыр ныфс æй ис Иры чызджытæй, йæ зæрдæ сыл дары («Ирон чызг амазонкæ уыд кæддæр»).

 **2. Зæгъут-ма, сылгоймагæн йе ппæты сæйрагдæр ном цы у? (МАД)**

**Уæдæ мах абон нæ темæ дарддæр кæндзыстæм Дж.Ш. скæсæйнаг таурæгъмæ гæсгæ «Мад».**

 **3.Дзырдуатон куыст.**

Æдзæм-æгомыг,сыбыртт нæ хъуысы.

Знæт-смæстджын

Гæзæмæ-гыццыл, æстæм

Цагъар-æнæбар адæймаг.

**4.Скъоладзаутæ кæсынц таурæгъ ( сæйраг мидис æвзарынц хайгай).**

 1. Æрдзы æрфыст.

2.Мады уавæр.

3.Йæ куывды мидис.

4.Царды хъæнтæ.

5. Мады фæндиæгтæ-сæрибар, рæстдзинад, намыс.

6.Фырты тох фыдгулимæ.

 **…Хуыцау! Мæ фырты баиргъæв æгадæй,**

**Йæ мард мæм фехъуысæд фæлтау…».**

**Цæмæн дзуры афтæ?**

7.Паддзахы фæсдзæуинты фыдвæнд**.**

**Æцæгдæр æй ауагътаиккой?**

8. Мады суыхт.

 **5. Зæгъут-ма, йæ фырты йын суæгъд кодтаиккой паддзахы хъузæттæ, нæ йæ амардтаиккой?**

**Йæ мард лæджы мард æмæ кадыл нымад уыдаид?**

/Йæ мад раст бакодта? Цæмæн?/

( Йæ фырт йæ лæджы ном бахъахъхъæдта, сыгъдæгæй йæ хаста, лæгдзинад равдыста йæ мады маст исгæйæ, равдыста уарзондзинад йæ ныййарæг мадмæ, Фыдыбæстæмæ).

**Абарын.**Шамил дæр йæ уарзон адæмы тыххæй йæ уд радта…

**III/Хатдзæг.**

 1/МАД – кластер /иумæйагæй/.

**Урочы темæйыл æрдзурын. Нæмыг куы атæхы, уæд фыццаг мады зæрдæйыл сæмбæлы. Мады фæдзæхст- ныфсдæттæг.**

**Цавæр уацмыстæ ма зонут мады тыххæй?**

**Æмбисæндтæ мады тыххæй скъоладзаутæ дзурынц.**

2. Мад.Хъомылгæнæг.Ныййарæгæн хъæбулæй адджындæр нæй, ницы ис йæ царды.Кæддæриддæр цæттæ вæййы мæлæтмæ йæ хъæбулы сæпаппонд.

Фæлæ ма ныййарæг мадмæ ис стыр уарзондзинад Райгуырæн бæстæмæ. Куы бахъæуы, уæд йæ зыбыты иунæджы дæр фæфæндараст кæны фыды зæхх бахъахъхъæнынмæ.

Йе стырдæр бæллиц уыд, цæмæй Иры зæхх мА уа лæгдзинадхъуаг, цæмæй мæрдты рох ма уой Хазби æмæ Бега, Чермен æмæ Тотырадз. Фыдыбæстæ Стыр Хæсты чи фæмард,гуырдзыйы , мæхъæлы æрбабырсты фæстæ чи нал скæсдзæн йæ уарзон хæхбæстæм, фылдæр нæм уа ахæм гуырдтæ.

 Абон та ныл сæмбæлд ног бæллæх.Украинæмæ фæцыдысты нæ æрыгон фæссивæд, нæ хъæбултæ.

Мах уырны, нæ кæстæртæ бахъахъхъæндзысты ирон лæджы ном, кадимæ йæ хæсдзысты æмæ сæ ныййарджыты раз цардæгасæй æрлæудзысты. Уыма кувæг стæм иууылдæр сылгоймæгтæ-нанайы, мады, хойы, кæстæры ном хæсджытæ.

 Нæ фыдæлтæй райдай, æмæ абоны онг мах уæ сыгъдæг ном, уæ кад нæ рох кæнæм, цырагъы рухсау хъахъхъæнæм.

Сæ ном сын 1 уысм æнæдзургæйæ ссарæм.

**3. /Зарæг/**

**IY/ Рефлексия.**

Чи куыд бакуыста урочы /сыфты бæрæг кæнынц/.

**Y/ Хæдзармæ куыст.**

Таурæгъы мидис, синквейн Мад, фæстаг строфа наизусть.